
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Privind actualizarea Devizului General pentru obiectivul de investitii 
                                                              ,,Reabilitare Podul  Eroilor”

                                                         Motivul emiterii proiectului de hotărâre

1. Descrierea situaţiei actuale
  Direcţia Generală Drumuri Poduri Parcaje şi Reţele de Utilităţi are cuprins în programul de investiţii pe anul 2019 obiectivul de investiţii ,,Reabilitare Podul Eroilor”.
	 Pentru realizarea acestui obiectiv, Municipiul Timişoara beneficiază de finanţare prin Programul National de Dezvoltare Locală 2017-2020 cu valoare alocată de la bugetul de stat de 5.381.351,52 lei , conform contractului de finanțare nr. 1934/06.03.2018.
          Ca urmare a atribuirii contractului de execuţie lucrări nr. 40/30.03.2018, operatorului economic Asocierea SC Super Construct srl si SC Pod Construct srl la valoarea de 3.101.866,55 lei (fără TVA), conform ghidului de implementare al Programului Naţional de Dezvoltare Locală şi prevederilor Ordinului nr.1851/2013 din 9 mai 2013 ***republicat privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală a fost necesară actualizarea devizului general, aprobată prin HCL288/22.05.2018. În urma actualizării devizului general, valoarea totală a investiţiei este de 4.135,77911 mii lei (cu TVA inclus), din care C+M 3.691,22119 mii lei (cu TVA inclus).
           În prezent sunt în derulare lucrările de execuţie a acestui obiectiv de investiţie, sursa de finanţare fiind atât bugetul de stat cât şi bugetul local.
      
2. Schimbări preconizate şi rezultate aşteptate
       Având în vedere prevederile art.71. OUG 114/2018 privind instituirea unor măsuri în domeniul investiţii-
lor publice şi a unor măsuri fiscal-bugetare, modificarea şi completarea unor acte normative şi prorogarea unor termene, referitor la  modificarea salariului de bază minim brut pe țară garantat la plată, pentru domeniul construcțiilor, în perioada 01.01.2019/31.12.2019, care se aplică doar pentru cantităţile de lucrări din contract rămase de executat, începând cu 01.01.2019, valoarea contractului de execuţie lucrări se modifică de la 3.101.866,55 lei (la care se adaugă TVA) la 3.117.703,56 lei (la care se adaugă TVA). Ca urmare este necesară actualizarea valorii devizului general pentru proiectul “Reabilitare Pod Eroilor”. În urma actualizării devizului general, valoarea totală a investiţiei va fi de 4.156,68396 mii lei (cu TVA inclus), din care C+M 3.117,70356 mii lei (fără TVA), respectiv 3.710,06724 mii lei (cu TVA inclus).
		Faţă de cele arătate mai sus, în vederea finalizării obiectivului de investiţii, este necesară adoptarea unei noi hotărâri de consiliu local pentru aprobarea actualizării Devizului General aferent obiectivului de investiţii ,,Reabilitare Podul Eroilor”.

3. Concluzii   
	Prin urmare consider oportună promovarea Proiectului de hotărâre privind actualizarea Devizului General aferent proiectului ,,Reabilitare Podul Eroilor”, şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menţionat

